钦定古今图书集成/明伦汇编/闺媛典/第017卷 > 谒金门三首 前人
## 钦定古今图书集成/明伦汇编/闺媛典/第017卷 > 谒金门三首 前人

烟水阔。人值清明时节。雨细花零莺语切。愁肠千万
结。雁去音徽断绝。有恨欲凭谁说。无事伤心犹不
彻。春时容易别。

春欲半。堆砌落花千片。早是潘郎长不见。忍听双语燕。飞絮晴空飏。远风送、谁家弦管。愁倚画屏凡事
懒，泪霑金缕线。

长思忆。思忆佳人轻掷。霜月透帘澄夜色。小屏山凝
碧。恨恨君何太极。记得娇娆无力。独坐思量愁似
织。断肠烟水隔。